Nolikuma 7. pielikums

Atklāta konkursa
“Miera ielas posma, no Zemeņu ielas līdz Aizsargu ielas rotācijas aplim, pārbūves darbu būvuzraudzība, Jelgavā”
Identifikācijas Nr. JVP 2026/91/AK

LĪGUMA PROJEKTS

Miera ielas posma, no Zemeņu ielas līdz Aizsargu ielas rotācijas aplim, pārbūves darbu būvuzraudzība, Jelgavā
 
Jelgavā								 2026.gada __.__________ /vai
dokumenta datums ir tā elektroniskās parakstīšanas datums


	Jelgavas valstspilsētas pašvaldība , reģistrācijas Nr. 40900039904, Jelgavas valstspilsētas pašvaldības iestādes “Centrālā pārvalde”, reģistrācijas Nr.90000042516, juridiskā adrese Lielā iela 11, Jelgava, LV-3001, personā, kuru pārstāv Jelgavas valstspilsētas pašvaldības izpilddirektore Irina Malahovska, kura rīkojas saskaņā ar Jelgavas valstspilsētas pašvaldības 2023.gada 23.februāra saistošajiem noteikumiem Nr.23-1 “Jelgavas valstspilsētas pašvaldības nolikums” (turpmāk – Pasūtītājs) no vienas puses, un
Uzņēmēja nosaukums, reģistrācijas Nr., tās vadītāja amats, vārds uzvārds personā, kurš/-a rīkojas uz uzņēmuma statūtu pamata (turpmāk – Izpildītājs) no otras puses, katra atsevišķi un abas kopā sauktas Puses, 
saskaņā ar atklāta konkursa “Miera ielas posma, no Zemeņu ielas līdz Aizsargu ielas rotācijas aplim, pārbūves darbu būvuzraudzība, Jelgavā”, identifikācijas Nr. JVP 2026/91/AK (turpmāk – Atklāts konkurss) rezultātiem un Izpildītāja iesniegto piedāvājumu Atklātam konkursam (turpmāk – Izpildītāja piedāvājums), 
lai īstenotu Eiropas Savienības kohēzijas politikas programmas 2021.- 2027. gadam 3.1.1. specifiskā atbalsta mērķa “Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru” 3.1.1.5. pasākuma “Nacionālas nozīmes centru maģistrālo ielu un esošo maršrutu attīstība” īstenošanas noteikumu atlases kārtas projektu “Miera ielas posma, no Zemeņu ielas līdz Aizsargu ielas rotācijas aplim, pārbūve, Jelgavā”, noslēdz šādu līgumu (turpmāk – Līgums):

1. [bookmark: _Toc154971714][bookmark: _Toc164646940][bookmark: _Toc251922211][bookmark: _Toc251923486][bookmark: _Toc251928427][bookmark: _Toc252192306][bookmark: _Toc252867884]LĪGUMA PRIEKŠMETS
1.1. Pasūtītājs pasūta un Izpildītājs apņemas veikt Miera ielas posma, no Zemeņu ielas līdz Aizsargu ielas rotācijas aplim, pārbūves darbu (turpmāk – Būvobjekts) būvuzraudzību (turpmāk – Uzraudzība). 
1.2. Izpildītājs Uzraudzību veic saskaņā ar Tehnisko specifikāciju (1.pielikums), būvniecības ieceres “Miera ielas un esošā Miera ielas, Aizsargu ielas un Bauskas ielas rotācijas apļa pārbūve, Jelgavā” 2., 3. un 4. kārtu (būvniecības lietas numurs Būvniecības informācijas sistēmā: BIS-BL-389431-8417) (2. pielikums)  (turpmāk – Būvniecības iecere) , Izpildītāja piedāvājumu (3. pielikums), Līgumu un Latvijas Republikas normatīvajiem aktiem. 

2. LĪGUMCENA UN MAKSĀŠANAS KĀRTĪBA 
2.1. Līguma cena (turpmāk – Līgumcena) ir skaitlis cipariem un vārdiem euro.  Pievienotās vērtības nodoklis  21% (divdesmit viens procents) ir skaitlis cipariem un vārdiem euro. Līgumcenas un pievienotās vērtības nodokļa kopējā summa ir skaitlis cipariem un vārdiem euro (turpmāk- Līguma summa). 
2.2. [bookmark: _Toc99858913][bookmark: _Toc154971717][bookmark: _Toc164646943][bookmark: _Toc251922214][bookmark: _Toc251923489][bookmark: _Toc251928430][bookmark: _Toc252192309][bookmark: _Toc252867887]Līguma  summa ietver visas izmaksas par Uzraudzības savlaicīgu, pilnīgu un kvalitatīvu izpildi, tajā skaitā apdrošināšanu, transporta izdevumus, apsekošanas izmaksas, darbaspēka izmaksas, dokumentu sagatavošanas un iesniegšanas izmaksas, kā arī jebkādas citas izmaksas, kas nepieciešamas Līgumā paredzēto saistību savlaicīgai, pilnīgai un kvalitatīvai izpildei.
2.3. Līguma 2.1.apakšpunktā noteiktā Līguma summa tiek samaksāta šādā kārtībā: 
2.3.1. Pasūtītājs 1 (vienu) reizi mēnesī maksā Izpildītājam samaksu par iepriekšējā mēnesī veikto Uzraudzību, aprēķinot to proporcionāli paveikto būvdarbu apjomam Būvobjektā, ieturot no katra maksājuma 10% (desmit procentus) kā atlikto maksājumu (turpmāk – Ieturējuma nauda) saskaņā ar komersanta (turpmāk – Būvdarbu veicējs), kas veic būvdarbus Būvobjektā, noslēgto līgumu ar Pasūtītāju iesniegtajiem ikmēneša Būvdarbu izpildes aktiem par būvdarbu izpildi Būvobjektā; 
2.3.2. gala maksājums par Uzraudzību tiek veikts  15 (piecpadsmit) darba dienu laikā pēc Būvobjekta pieņemšanas ekspluatācijā.
2.4. Līguma 2.3.1. apakšpunktā noteiktie maksājumi tiek veikti ar pārskaitījumu 15 (piecpadsmit) dienu laikā no dienas, kad Pasūtītājs ir saņēmis samaksas dokumentus – abpusēji parakstītu Uzraudzības izpildes pieņemšanas-nodošanas aktu (turpmāk – Akts) un rēķinu. 
2.5. Izpildītājs 5 (piecu) darba dienu laikā pēc Būvdarbu veicēja būvdarbu izpildes akta un tā pamatojošās izpilddokumentācijas apstiprināšanas iesniedz Pasūtītājam Aktu par iepriekšējā mēnesī faktiski izpildīto Uzraudzības apjomu.
2.6. Pasūtītājs 5 (piecu) darba dienu laikā izskata saņemto Uzraudzības izpildes dokumentāciju par Līguma izpildi un Aktu, paraksta tos vai sagatavo rakstisku pretenziju par Uzraudzības kvalitāti, norādot neatbilstības, un nosūta to Izpildītājam.
2.7. Pasūtītājs samaksā Izpildītājam Ieturējuma naudu pilnā apmērā 15 (piecpadsmit) darba dienu laikā pēc  Būvobjekta nodošanas un pieņemšanas akta parakstīšanas dienas un pamatojoties uz Izpildītāja iesniegto rēķinu.
2.8. Rēķinā jānorāda šādi maksātāja rekvizīti:
	Maksātājs
	Jelgavas valstspilsētas pašvaldība, Jelgavas valstspilsētas pašvaldības iestādes “Centrālā pārvalde” personā

	Nodokļa maksātāja reģistrācijas Nr.
	90000042516

	Adrese
	Lielā iela 11, Jelgava, LV-3001

	Bankas nosaukums
	

	Bankas kods
	

	Bankas konta Nr.
	


2.9. Līgumā noteiktie maksājumi tiek veikti ar pārskaitījumu uz Līgumā norādīto Izpildītāja norēķinu kontu.
2.10. Ja Uzraudzība tiek pagarināta Līguma 3.4. apakšpunktā noteiktajā gadījumā un ilgāk par tajā noteikto termiņu, tad Puses vienojas par nākamā termiņa samaksu. Samaksa tiek aprēķināta kā 1 (viena) mēneša izmaksas pie pamatlīguma nosacījumiem (Līguma 2.1. apakšpunktā minētā Līguma summa dalīta ar būvdarbu izpildes termiņa mēnešu skaitu, kas veidojas līdz 3.1. apakšpunktā norādītajam termiņam), kas reizinātas ar Uzraudzības termiņa pagarinājuma mēnešu skaitu, ievērojot Līguma 3.4. apakšpunktā noteiktos nosacījumus. 
2.11. [bookmark: _Hlk185578138]Izpildītājs rēķinu sagatavo elektroniskā veidā un nosūta uz Pasūtītāja oficiālo elektronisko adresi kā e-adreses ziņojuma pielikumu (XML un PDF formātā).

3. TERMIŅI 
3.1. [bookmark: _Hlk167348627]Līgums stājas spēkā tā parakstīšanas dienā (Līgums stājas spēkā pēc pēdējā pievienotā droša elektroniskā paraksta un tā laika zīmoga datuma) un darbojas līdz dienai, kad Puses ir izpildījušas visas tām Līgumā noteiktās saistības. Plānotais būvdarbu līguma izpildes termiņš 24 (divdesmit četri) mēneši no Līguma noslēgšanas dienas, ieskaitot laiku Būvobjekta pieņemšanai ekspluatācijā.
3.2. Izpildītājs veic Uzraudzību no būvdarbu uzsākšanas līdz Būvobjekta pieņemšanai ekspluatācijā saskaņā ar Pasūtītāja un Būvdarbu veicēja kalendāro grafiku un Būvuzraudzības plānu, kā arī Būvobjekta būvdarbu garantijas laikā saskaņā ar Tehnisko specifikāciju (1. pielikums) prasībām.
3.3. Uzraudzības veikšana jāpabeidz, kad izpildīti visi Līgumā noteiktie pienākumi. 
3.4. Gadījumā, ja būvdarbu kopējais izpildes termiņš tiek pagarināts no Izpildītāja neatkarīgu un objektīvu iemeslu dēļ vai šāds pagarinājums ir saistīts ar izmaiņām Būvniecības iecerēs, attiecīgi tiek pagarināts būvuzraudzības termiņš. Ja Uzraudzība pagarinās būvdarbiem, kuru izpildes termiņa pagarinājums nepārsniedz 3 (trīs) mēnešus, par to papildu samaksa netiek veikta un tā ir ietverta Līguma 2.1. apakšpunktā noteiktajā Līguma summā.
3.5. Ja Līgumā noteiktā Uzraudzības izpilde tiek pārtraukta vai izbeigta no Izpildītāja neatkarīgu iemeslu dēļ, tad Puses sagatavo Aktu par faktiski veikto Uzraudzību, norādot Uzraudzības apjomu proporcionāli Būvobjekta būvdarbu izpildītajam apjomam uz Līguma izbeigšanas datumu. Pasūtītājs 15 (piecpadsmit) darba dienu laikā no Akta par faktiski veikto Uzraudzību parakstīšanas un atbilstoša rēķina saņemšanas samaksā Izpildītājam par faktiski veikto Uzraudzību saskaņā ar Pušu parakstīto aktu. 

4. PUŠU SAISTĪBAS
4.1. [bookmark: _Toc99858914][bookmark: _Toc154971718][bookmark: _Toc164646944][bookmark: _Toc251922215][bookmark: _Toc251923490][bookmark: _Toc251928431][bookmark: _Toc252192310]Izpildītāja pienākumi:
4.1.1. 5 (piecu) darba dienu laikā no Līguma spēkā stāšanās dienas iesniegt Pasūtītājam būvuzraugu profesionālās civiltiesiskās atbildības apdrošināšanas līgumu atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”; Izpildītājam jānodrošina, ka apdrošināšanas līgums ir spēkā visā būvdarbu izpildes un garantijas laikā un savlaicīgi, pirms esošās polises termiņa beigām tiek pagarināts;
4.1.2. 5 (piecu) darba dienu laikā no Līguma spēkā stāšanās dienas iesniegt Pasūtītājam dokumentus, kas nepieciešami atzīmes saņemšanai par būvdarbu uzsākšanas nosacījumu izpildi saskaņā ar normatīvajiem aktiem (rīkojums par Atbildīgo būvuzraugu un citiem būvuzraugiem, būvuzraudzības plāns);
4.1.3. nodrošināt kvalitatīvu Uzraudzības veikšanu Līguma darbības termiņā, veikt Uzraudzību saskaņā ar Latvijas Republikas normatīvajiem aktiem, kontrolēt un uzraudzīt būvdarbu izpildi atbilstoši Līguma noteikumiem, Būvniecības iecerēm, Būvuzraudzības plānam un Jelgavas valstspilsētas pašvaldības saistošajiem noteikumiem;
4.1.4. nekavējoties brīdināt Pasūtītāju, bet, ja tas objektīvu iemeslu dēļ nav iespējams, ne vēlāk kā 2 (divu) darba dienu laikā no dienas, kad tas uzzināja vai tam vajadzēja uzzināt par apstākļiem, kas var ietekmēt Uzraudzības kvalitāti vai termiņus, un ne vēlāk kā 5 (piecu) darba dienu laikā no apstākļu konstatēšanas iesniegt  Pasūtītājam ietekmes novērtējumu;
4.1.5. veikt visas iespējamās darbības, kā arī sadarboties ar Pasūtītāju, lai samazinātu zaudējumus vai izvairītos no sekām, ko var radīt Līguma 4.1.4. apakšpunktā minētie apstākļi;
4.1.6. ievērot konfidencialitāti un sniegt informāciju masu informācijas līdzekļiem tikai pēc tās saskaņošanas ar Pasūtītāju;
4.1.7. Atbildīgais būvuzraugs pārbauda Būvdarbu veicēja iesniegto Būvdarbu izpildes aktu 5 (piecu) darba dienu laikā pēc tā saņemšanas, to apstiprina vai kopā ar pretenziju par veicamajiem labojumiem iesniedz Pasūtītājam;
4.1.8. sniegt Pasūtītajam rakstveidā argumentētus skaidrojumus un ieteikumus sūdzību saņemšanas gadījumos;
4.1.9. pieprasīt no Būvdarbu veicēja Uzraudzības procesā atklāto defektu, pārkāpumu vai atkāpju no Būvniecības iecerēm, saskaņotām autoruzraudzības izdotām izmaiņām, apstiprinātiem detalizācijas rasējumiem, būvdarbu tāmēm un Latvijas būvnormatīviem, obligātajiem standartiem novēršanu, un uzraudzīt atklāto defektu novēršanas izpildi;
4.1.10. ja nepieciešams, ierosināt Pasūtītājam attiecīga līgumsoda piemērošanu Būvdarbu veicējam par Līguma saistību neizpildi;
4.1.11. vadīt un protokolēt Pasūtītāja organizētajās darba vadības apspriedes;
4.1.12. ierasties Būvobjektā ne vēlāk kā 3 (trīs) stundu laikā pēc Pasūtītāja, Projekta īstenotāja, būvinspektora, Būvvaldes pārstāvja pirmā rakstiska vai mutiska pieprasījuma;
4.1.13. atbildēt par informācijas slēpšanu vai nesniegšanu, vai par nepatiesas informācijas sniegšanu Pasūtītājam un par tās rezultātā radītajiem zaudējumiem;
4.1.14. nekavējoties informēt Pasūtītāju, ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4.2. Atbildīgais būvuzraugs izskata Pasūtītāja vai Būvdarbu veicēja iesniegtos dokumentus un 
5 (piecu) darba dienu laikā pēc dokumentu saņemšanas vai sevišķi steidzamos gadījumos līdz nākamās darba dienas plkst.16.00 un sniedz Pasūtītājam atbildi un priekšlikumus par turpmāko rīcību.
4.3. Izpildītājs ir atbildīgs par to, lai visā Līguma izpildes laikā tam būtu spēkā esoši sertifikāti, ja tādi ir nepieciešami saskaņā ar normatīvajiem aktiem, un profesionālās darbības apdrošināšana.
4.4. Izpildītāja tiesības:
4.4.1. pieprasīt no Pasūtītāja un Būvdarbu veicēja Līguma izpildei nepieciešamo dokumentāciju;
4.4.2. apturēt būvdarbus, ja konstatētas patvaļīgas atkāpes no Būvniecības iecerēm vai netiek ievērotas Latvijas būvnormatīvos vai darba drošību regulējošos normatīvajos aktos noteiktās prasības, par to nekavējoties informējot Pasūtītāju;
4.4.3. saņemt samaksu par veikto Uzraudzību saskaņā ar Līguma noteikumiem.
4.5. Pasūtītāja pienākumi:
4.5.1. norēķināties ar Izpildītāju par  kvalitatīvi veikto Uzraudzību Līgumā noteiktajā kārtībā;
4.5.2. sniegt Izpildītājam Pasūtītāja rīcībā esošo Līguma izpildei nepieciešamo informāciju un dokumentāciju;
4.5.3. izskatīt Izpildītāja iesniegtus dokumentus, tai skaitā samaksas dokumentus, 5 (piecu) darba dienu laikā no dokumentu saņemšanas dienas un akceptēt tos vai izteikt iebildumus.
4.6. Pasūtītāja tiesības:
4.6.1. prasīt un saņemt no Izpildītāja Līgumā noteikto saistību izpildi;
4.6.2. pieprasīt no Izpildītāja zaudējumu atlīdzību par zaudējumiem, kas Pasūtītājam radušies Izpildītāja vainas dēļ, veicot Līgumā noteikto Uzraudzību;
4.6.3. veikt Uzraudzības izpildes kontroli, tās atbilstību Līguma un normatīvo aktu nosacījumiem;
4.6.4. ziņot būvniecību uzraugošajām iestādēm, ja tiek pārkāptas normatīvo aktu prasības būvniecības jomā.
4.7. Ja Pasūtītājs konstatē, ka Uzraudzība netiek veikta atbilstoši Līgumam, par to tiek sagatavota un Izpildītājam uz Līguma 143.4. apakšpunktā norādīto e-pasta adresi nosūtīta pretenzija.
4.8. Ja Būvobjekts netiek pieņemts ekspluatācijā, tad Pasūtītājs izvērtē kompetentās iestādes lēmumā norādīto un Izpildītājam dod papildus uzdevumus.

5. IZPILDĪTĀJA SPECIĀLISTI UN APAKŠUZŅĒMĒJI
5.1. [bookmark: _Toc99858917][bookmark: _Toc154971721][bookmark: _Toc164646946][bookmark: _Toc251922217][bookmark: _Toc251923492][bookmark: _Toc251928433][bookmark: _Toc252192312][bookmark: _Toc252867906]Uzraudzības veikšanai Izpildītājs iesaista savā Konkursa piedāvājumā norādīto personālu un apakšuzņēmējus. Izpildītājs ir atbildīgs par iesaistītā personāla un apakšuzņēmēju veiktās Uzraudzības daļas atbilstību Līguma un normatīvo aktu prasībām. Izpildītāja atbildīgais būvuzraugs Būvobjektā - Vārds Uzvārds, sertifikāta Nr.
5.2. Apakšuzņēmēju saraksts:
5.2.1. pēc Līguma noslēgšanas un ne vēlāk kā uzsākot Līguma izpildi, Izpildītājs iesniedz Pasūtītājam Uzraudzības izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēju nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus; 
5.2.2. Līguma izpildes laikā Izpildītājs paziņo Pasūtītājam par jebkurām apakšuzņēmēju sarakstā norādītās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Uzraudzības veikšanā.
5.2.3.  Apakšuzņēmēja, kura veicamās Uzraudzības daļas vērtība visā Līguma darbības laikā ir mazāka par 10 000 euro (desmit tūkstošiem euro), nomaiņu vai jaunu šāda apakšuzņēmēja piesaistīšanu Izpildītājs ir tiesīgs veikt, ja Izpildītājs 7 (septiņas) dienas iepriekš rakstveidā ir paziņojis Pasūtītājam par tā maiņu vai jaunu apakšuzņēmēju piesaistīšanu, iesniedzot Pasūtītājam informāciju par apakšuzņēmēju, tam nododamo Uzraudzības daļu un norādot izpildāmās Uzraudzības apjomu no Līguma vērtības naudas izteiksmē.
5.3. Uzraudzības veikšanai Izpildītājs iesaista savā piedāvājumā norādīto personālu un apakšuzņēmējus, kā arī apakšuzņēmēju sarakstā norādītos apakšuzņēmējus. Izpildītājs ir atbildīgs par iesaistītā personāla un apakšuzņēmēju veiktā darba atbilstību Līguma prasībām.
5.4. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos, un ja piedāvātais personāls atbilst Konkursa dokumentos personālam izvirzītajām prasībām un tam ir vismaz tādas paša kvalifikācija un pieredze kā personālam, kas tika vērtēts, nosakot saimnieciski visizdevīgāko piedāvājumu.
5.5. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās Uzraudzības daļas vērtība visā Līguma  darbības laikā ir 10 000 euro (desmit tūkstoši euro) vai lielāka, vai jauna apakšuzņēmēja iesaistīšanu, kura veicamās Uzraudzības daļa plānota 10 000 euro (desmit tūkstoši euro) vai lielāka, tad Izpildītājam jāiesniedz rakstveida iesniegums Pasūtītājam, norādot ziņas par apakšuzņēmēju un tam nododamās Uzraudzības daļu - daļas nosaukumus un izpildāmo Uzraudzības apjomu no Līguma vērtības naudas izteiksmē, un jāsaņem rakstveida piekrišana.
5.6. Pasūtītājs nepiekrīt piedāvājumā norādītā personāla vai apakšuzņēmēju nomaiņai, ja pastāv kāds no šādiem nosacījumiem:
5.6.1. Izpildītāja piedāvātais personāls vai apakšuzņēmējs neatbilst tām Konkursa dokumentos noteiktajām prasībām, kas attiecas uz Izpildītāja personālu vai apakšuzņēmēju;
5.6.2. tiek nomainīts apakšuzņēmējs, uz kura iespējām Konkursā izraudzītais pretendents balstījies, lai apliecinātu savas kvalifikācijas atbilstību Konkursa dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Konkursā izraudzītais pretendents atsaucies, apliecinot savu atbilstību Konkursā noteiktajām prasībām, vai apakšuzņēmējs atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Konkursā;
5.6.3. piedāvātais apakšuzņēmējs, kura sniedzamās Uzraudzības vērtība visā Līguma izpildes laikā ir vismaz 10 000 euro (desmit tūkstoši euro), atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Konkursā;
5.6.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
5.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību pasūtītājs pārbauda saskaņā ar Publisko iepirkumu likuma 62. panta piekto daļu.
5.8. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 
5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem. Pasūtītājs nosacījumu pārbaudi saskaņā ar Līguma 5.6. apakšpunktu veic uz attiecīgā lēmuma pieņemšanas dienu.

6. LĪGUMSODS
6.1. [bookmark: _Toc23233719][bookmark: _Toc99858919][bookmark: _Toc154971722][bookmark: _Toc164646947][bookmark: _Toc251922218][bookmark: _Toc251923493][bookmark: _Toc251928434][bookmark: _Toc252192313][bookmark: _Toc252867907]Izpildītājam ir tiesības prasīt līgumsodu, ja Pasūtītājs kavē maksājumus par Uzraudzību, 0,1% (nulle komats viens procents) apmērā no neveiktā maksājuma summas (parāda) par katru nokavēto maksājuma dienu, bet kopsummā ne vairāk kā 10% (desmit procenti) no neveiktā maksājuma.
6.2. Pasūtītājam ir tiesības prasīt no Izpildītāja līgumsodu par Līguma, t.sk. Tehniskajā specifikācijā (1. pielikums) noteikto prasību neizpildi vai nepienācīgu izpildi 50 euro (piecdesmit euro) apmērā par katru ar aktu konstatēto gadījumu. Kopējais Izpildītājam piemēroto līgumsodu apmērs (kopsumma) nevar pārsniegt 10% (desmit procentus) no Līgumcenas.
6.3. Pasūtītājs ir tiesīgs samazināt Izpildītājam maksājamo rēķinu tādā apmērā, kāda ir aprēķinātā līgumsoda un/vai zaudējumu atlīdzību summa.  
6.4.  Līgumsoda samaksa neatbrīvo Puses ar Līgumu uzņemto saistību turpmākas pildīšanas.

7. [bookmark: _Toc23233720][bookmark: _Toc99858920][bookmark: _Toc154971723][bookmark: _Toc164646948][bookmark: _Toc251922219][bookmark: _Toc251923494][bookmark: _Toc251928435][bookmark: _Toc252192314][bookmark: _Toc252867908]LĪGUMA GROZĪŠANA
7.1. Puses ir tiesīgas izdarīt grozījumus, papildinājumus Līguma noteikumos, par to rakstveidā vienojoties un nemainot Līguma vispārējo raksturu (veidu un atklātā konkursa procedūras dokumentos noteikto mērķi) un ja veiktie grozījumi atbilst vienam no šādiem gadījumiem:
7.1.1. grozījumi ir nebūtiski;
7.1.2. grozījumi ir būtiski un tie ir paredzēti Līgumā; 
7.1.3. grozījumi ir būtiski un tiek izdarīti, jo Pasūtītājam ir nepieciešami papildus pakalpojumi, kas nebija iekļauti Konkursā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau Konkursā iegādāto aprīkojumu, pakalpojumiem vai iekārtām, vai Izpildītāja maiņa radītu ievērojamas grūtības;
7.1.4. grozījumi ir būtiski un tie ir nepieciešami tādu iemeslu dēļ, kurus Pasūtītājs iepriekš nevarēja paredzēt.
7.2. Puses, savstarpēji vienojoties, ir tiesīgas grozīt Līguma 2. punktā noteikto samaksas kārtību.
7.3. Jebkuri Līguma grozījumi vai papildinājumi stājas spēkā pēc tās rakstveida noformēšanas un abpusējas parakstīšanas un kļūst par Līguma neatņemamām sastāvdaļām.

8. [bookmark: _Toc373489531][bookmark: _Toc427584257] LĪGUMA DARBĪBAS IZBEIGŠANA
8.1. Izpildītājam ir tiesības vienpusēji izbeigt Līgumu bez Pušu rakstveida vienošanās, par to rakstveidā paziņojot Pasūtītājam vismaz 30 (trīsdesmit) dienas iepriekš, ja Pasūtītājs nepilda Līguma noteikumus vai uzdod Izpildītājam veikt tādas darbības, kas neatbilst Līguma vai normatīvo aktu prasībām.
8.2. Pasūtītājam ir tiesības vienpusēji izbeigt Līgumu, bez Pušu rakstveida vienošanās, par to rakstveidā paziņojot Izpildītājam vismaz 10 (desmit) dienas iepriekš, ja:
8.2.1. Izpildītāja vainas dēļ ir radušās būtiskas būvdarbu neatbilstības;
8.2.2. Izpildītājs nepilda Līgumā noteiktās saistības;
8.2.3. būvdarbi Būvobjektā nav uzsākti un/vai Būvobjekta būvdarbu līgums ir izbeigts;
8.2.4. Būvobjekta būvdarbu līgums tiek izbeigts pirms Līguma 3.1. apakšpunktā noteiktā būvdarbu izpildes termiņa un/vai Būvobjekts nav pieņemts ekspluatācijā;
8.2.5. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu; 
8.2.6. Publisko iepirkumu likuma 64. panta pirmajā daļā noteiktajos gadījumos;
8.2.7. ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
8.2.8.  Izpildītājs nodrošina, ka līguma izpildē tiek ievērotas piemērojamās Eiropas Savienības un Latvijas Republikas starptautisko un nacionālo sankciju prasības, tai skaitā attiecībā uz Krievijas Federācijas un Baltkrievijas Republikas izcelsmes precēm, pakalpojumiem un sankcionētām personām. Šī pienākuma pārkāpums uzskatāms par būtisku līguma pārkāpumu un dod Pasūtītājam tiesības vienpusēji atkāpties no līguma.
8.3. Ja Līgums tiek izbeigts pirms Līguma 3.1. apakšpunktā noteiktā termiņa, Pusēm neizpildot Līguma saistības pilnā apmērā, Izpildītājam 14 (četrpadsmit) dienu laikā jāiesniedz Pasūtītājam visa Uzraudzības dokumentācija saskaņā ar Tehnisko specifikāciju (1.pielikums), Līguma noteikumiem un normatīvajiem aktiem.
8.4. Tiesību vienpusēji atkāpties no Līguma vai prasīt Līguma atcelšanu var izlietot, ja Puse ir paziņojusi par iespējamo vai plānoto Līguma atcelšanu vai atkāpšanos otrai Pusei, un tā nav novērsusi vai nevar novērst Līguma atcelšanas pamatu paziņojumā noteiktajā termiņā (ja tas bija noteikts paziņojumā). Paziņojums, kas parakstīts ar drošu elektronisko parakstu, tiek nosūtīts uz Līguma 13.6. apakšpunktā norādīto Puses e - pastu.
8.5. Līdz Līguma vienpusējas izbeigšanas dienai, Puse ir tiesīga sniegt motivētu un pamatotu paskaidrojumu attiecībā uz Līguma atcelšanas pamatojumu, bet tas nevar būt par pamatu Līguma atstāšanai spēkā, ja otra Puse šo paskaidrojumu uzskata par nepamatotu. 
8.6. Līgums ir uzskatāms par atceltu/vienpusēji izbeigtu nākamajā darba dienā, ja Puse neceļ iebildumus līdz paziņojumā, kas nosūtīts Līguma 8.4. apakšpunktā noteiktajā kārtībā, norādītajam termiņam.
8.7. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Izpildītāja puses.
8.8. Savstarpēji rakstveidā vienojoties, Puses ir tiesīgas izbeigt Līgumu pirms termiņa cita iemesla dēļ.
9. [bookmark: _Toc23233721][bookmark: _Toc99858921][bookmark: _Toc154971724][bookmark: _Toc164646949][bookmark: _Toc251922220][bookmark: _Toc251923495][bookmark: _Toc251928436][bookmark: _Toc252192315][bookmark: _Toc252867909]DATU AIZSARDZĪBA
9.1. Fizisko personu datus Pusēm ir tiesības apstrādāt tikai ar mērķi nodrošināt Līgumā noteikto saistību izpildi un ievērojot normatīvajos aktos noteiktās prasības šādu datu apstrādei un aizsardzībai, t.sk. Vispārīgās datu aizsardzības regulas prasības.
9.2. Puses apņemas personu datus apstrādāt tikai, ja ir atbilstošs tiesiskais pamats un nodrošināt tiem normatīvo aktu prasībām atbilstošu aizsardzības līmeni. 
9.3. Ja Puses datu aizsardzībai izmanto dokumentu šifrēšanu, ne vēlāk kā 10 (desmit) minūtes pēc to nosūtīšanas jāsniedz elektroniskās atslēgas parole šifrētās datnes atvēršanai, izmantojot citu saziņas kanālu, piemēram, tālruni.
9.4. Puses nenodod personu datus tālāk trešajām personām, izņemot gadījumus, kad tas nepieciešams Līguma izpildes nodrošināšanai vai datu nodošanu paredz normatīvie akti. Ja tiesiskais pamats datu apstrādei ir datu subjekta piekrišana, tad to no datu subjekta iegūst attiecīgās datu apstrādes Pārzinis. Ja Pusēm rodas pienākums no otras Puses iegūtos fiziskās personas datus nodot tālāk trešajām personām, tas pirms šādu datu nodošanas informē par to otru Pusi, ja vien normatīvie akti to neparedz vai neaizliedz.
9.5. Pēc otras Puses vai datu subjekta pieprasījuma, ja tas iespējams, iznīcina no otras Puses iegūtos fizisko personu datus, ja tie vairs nav nepieciešami Līguma izpildei un to glabāšanu neparedz normatīvie akti.
9.6. Puses apņemas informēt savus pilnvarotos pārstāvjus, kuru personu dati (identificējoša informācija, kontaktinformācija) tiek nodoti otrai Pusei, par to, ka tās personas dati tiek apstrādāti šādam nolūkam, kā arī informēt par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
9.7. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
9.8. Informāciju par Jelgavas valstspilsētas pašvaldības veikto personas datu apstrādi pieejama Jelgavas valstspilsētas pašvaldības tīmekļa vietnē www.jelgava.lv, datu aizsardzības speciālista kontaktinformācija, t.sk. datu aizsardzības incidentu/pārkāpumu gadījumā, tālr. +371 63005444, e-pasts: dati@jelgava.lv.
10. IEROBEŽOTAS PIEEJAMĪBAS INFORMĀCIJA
10.1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstveida piekrišanas. Šim noteikumam nav laika ierobežojuma un uz to neattiecas Līguma darbības termiņš.
10.2. Informācija netiek uzskatīta par ierobežotas pieejamības informāciju, ja tā kļuvusi publiski pieejama saskaņā ar Latvijas Republikas tiesību aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.).
10.3. Informācijas neizpaušanas noteikumi neattiecas arī uz gadījumiem, kad Latvijas Republikas normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa Latvijas Republikas tiesību aktos noteiktas kompetentas institūcijas vai organizācijas, kurām uz to ir likumīgas tiesības.

11. NEPĀRVARAMA VARA
11.1. [bookmark: _Toc23233722][bookmark: _Toc99858922][bookmark: _Toc154971725][bookmark: _Toc164646950][bookmark: _Toc251922221][bookmark: _Toc251923496][bookmark: _Toc251928437][bookmark: _Toc252192316][bookmark: _Toc252867910]Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
11.2. Puse, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru pieņēmusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Puse netiek atbrīvota no Līguma saistību izpildes.
11.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma izbeigšanu.
12. STRĪDU RISINĀŠANA
[bookmark: _Toc23233723][bookmark: _Toc99858923][bookmark: _Toc154971726][bookmark: _Toc164646951][bookmark: _Toc251922222][bookmark: _Toc251923497][bookmark: _Toc251928438][bookmark: _Toc252192317][bookmark: _Toc252867911]Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Puses 10 (desmit) dienu laikā nespēs vienoties, strīds risināms Latvijas Republikas tiesā normatīvajos aktos noteiktajā kārtībā.

13. SANKCIJU IEVĒROŠANA UN PREČU/PAKALPOJUMU IZCELSME
13.1. Izpildītājs apliecina un nodrošina, ka Līguma izpildē netiks izmantotas vai piegādātas Krievijas Federācijas vai Baltkrievijas Republikas izcelsmes preces un pakalpojumi, kuru izmantošana vai piegāde Līguma izpildē ir aizliegta saskaņā ar Latvijas Republikā un Eiropas Savienībā spēkā esošajiem normatīvajiem aktiem.
13.2. Izpildītājs nodrošina, ka Līguma izpildē izmantoto preču un pakalpojumu izcelsme un piegādes ķēde atbilst sankciju ievērošanas prasībām.
13.3. Pasūtītājam ir tiesības jebkurā Līguma izpildes posmā pārbaudīt Līguma izpildē izmantoto vai paredzēto izmantot preču izcelsmi un, ciktāl tas nepieciešams, ar sankciju ievērošanu saistīto informāciju par pakalpojumu sniedzējiem un piegādes ķēdi.
13.4. Pēc Pasūtītāja pieprasījuma Izpildītājam ir pienākums Pasūtītāja noteiktajā termiņā, bet, ja Pasūtītājs nav noteicis citu termiņu, ne vēlāk kā 3 (trīs) darba dienu laikā, iesniegt dokumentus un informāciju, kas apliecina preču izcelsmes valsti, ražotāju, ražošanas vietu, piegādātāju un piegādes ķēdi, kā arī citu informāciju, kas pamatoti nepieciešama izcelsmes un sankciju prasību pārbaudei.
13.5. Par preču izcelsmi apliecinošiem dokumentiem var tikt uzskatīti izcelsmes sertifikāti, ražotāja vai piegādātāja apliecinājumi, ražotāja dokumentācija, pavaddokumenti un citi dokumenti vai informācija, kas objektīvi ļauj pārliecināties par preces izcelsmes valsti. Ja iesniegtie dokumenti vai informācija nav pietiekami, lai pārliecinātos par preces izcelsmi, Pasūtītājam ir tiesības pieprasīt papildu dokumentus vai informāciju.
13.6. Ja Izpildītājs neiesniedz Pasūtītāja pieprasītos dokumentus vai informāciju šajā nodaļā noteiktajā termiņā vai iesniegtie dokumenti un informācija nav pietiekami, lai pārliecinātos par preču izcelsmes atbilstību Līgumā vai normatīvajos aktos noteiktajām prasībām, Pasūtītājs ir tiesīgs apturēt attiecīgo preču pieņemšanu vai izmantošanu Līguma izpildē līdz nepieciešamās informācijas saņemšanai un pārbaudes pabeigšanai.
13.7. Izpildītājam ir pienākums nodrošināt Pasūtītājam iespēju pārbaudīt preču izcelsmi pirms to piegādes Objektā vai, ja tas objektīvi nav iespējams, vienlaikus ar preču piegādi. Pēc Pasūtītāja pieprasījuma Izpildītājam ir pienākums iesniegt preču izcelsmi apliecinošus dokumentus.
13.8. Pasūtītājs ir tiesīgs nepieņemt piegādātās preces, ja:
13.8.1. tiek konstatēts, ka to izcelsme neatbilst Līgumā vai normatīvajos aktos noteiktajām prasībām;
13.8.2. Izpildītājs nav iesniedzis Pasūtītāja pieprasītos dokumentus vai informāciju, kas nepieciešama preču izcelsmes pārbaudei;
13.8.3. iesniegtie dokumenti vai informācija nav pietiekami, lai pārliecinātos par preču izcelsmi.
13.9. Ja tiek konstatēts, ka Līguma izpildē ir izmantotas vai piegādātas Līgumā vai normatīvajos aktos noteiktajām prasībām neatbilstošas preces vai pakalpojumi, Izpildītājam ir pienākums par saviem līdzekļiem nekavējoties tos aizstāt ar prasībām atbilstošām precēm vai pakalpojumiem.
13.10. Ja neatbilstošās preces jau ir iestrādātas Objektā vai izmantotas Līguma izpildē, Izpildītājam ir pienākums par saviem līdzekļiem veikt to demontāžu, izvešanu, aizstāšanu un, ja nepieciešams, atkārtotu iestrādi, kā arī novērst ar neatbilstošo preču izmantošanu saistītās sekas.
13.11. Ja tiek konstatēts, ka Izpildītājs Līguma izpildē ir izmantojis vai piegādājis Krievijas Federācijas vai Baltkrievijas Republikas izcelsmes preces vai pakalpojumus, pārkāpjot Līgumā vai normatīvajos aktos noteiktās prasības, tas uzskatāms par būtisku Līguma pārkāpumu.
13.12. Neatkarīgi no konstatētā pārkāpuma Izpildītājs par katru šīs nodaļas prasību pārkāpumu maksā Pasūtītājam līgumsodu EUR 200,00 (divi simti euro 00 centi) apmērā.
13.13. Līgumsoda samaksa neatbrīvo Izpildītāju no pienākuma novērst pārkāpumu, aizstāt neatbilstošās preces vai pakalpojumus, kā arī atlīdzināt Pasūtītājam visus ar pārkāpumu saistītos zaudējumus un pamatotos izdevumus, ciktāl tie radušies Izpildītāja darbības vai bezdarbības rezultātā.
13.14. Ja Izpildītājs nav novērsis šajā nodaļā konstatēto pārkāpumu Pasūtītāja noteiktajā termiņā vai pārkāpums pēc būtības nav novēršams, Pasūtītājs ir tiesīgs izmantot Līgumā un normatīvajos aktos paredzētās tiesības un tiesiskās aizsardzības līdzekļus.
13.15. Izpildītājam ir pienākums nekavējoties, bet ne vēlāk kā 1 (vienas) darba dienas laikā, rakstveidā informēt Pasūtītāju, ja Izpildītājam kļūst zināms par apstākļiem, kuru dēļ Līguma izpildē varētu tikt izmantotas vai piegādātas šajā nodaļā neatbilstošas izcelsmes preces vai pakalpojumi vai varētu tikt pārkāptas piemērojamās sankciju prasības.
13.16. Izpildītājs ir atbildīgs par to, lai tā apakšuzņēmēji, piegādātāji un citas Līguma izpildē iesaistītās personas ievērotu šajā Līgumā noteiktās prasības attiecībā uz preču izcelsmi un sankciju ievērošanu.
13.17.  Šajā nodaļā noteiktās sekas neierobežo Pasūtītāja tiesības izmantot citas Līgumā vai    normatīvajos aktos paredzētās tiesiskās aizsardzības iespējas.

14. CITI NOTEIKUMI
14.1. Līguma izpildi Pasūtītāja vārdā vada projektu vadītāja vārds uzvārds, mobilais tālrunis numurs, e-pasts: adrese.
14.2. Pasūtītājs par Būvniecības procesa vadītāju Līguma izpildes laikā nozīmē amata nosaukums /vārds, uzvārds/, tālrunis /numurs/.
14.3. Pasūtītājs pilnvaro Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta vadītāju Pasūtītāja vārdā parakstīt visus ar Līguma izpildi saistītos pieņemšanas- nodošanas aktus.
14.4. Līguma izpildi Izpildītāja vārdā vada amats, vārds uzvārds, mobilais tālrunis: numurs, e-pasts: adrese.
14.5. Līguma 143.1. un 143.4. apakšpunktā norādītie Pušu pārstāvji ir atbildīgi par Līguma izpildes uzraudzīšanu, tai skaitā, par Aktu sagatavošanu un parakstīšanu, savlaicīgu rēķinu iesniegšanu un pieņemšanu, apstiprināšanu un nodošanu apmaksai.
14.6. Līgumā paredzētie un visi cita veida paziņojumi starp Pusēm tiek īstenoti tikai rakstveidā. Paziņojumi, kas netiek īstenoti rakstveidā, tiek uzskatīti par spēkā neesošiem. Dokumentu ātrākai apritei, tiek izmantots elektroniskais pasts: Izpildītāja e-pasts: adrese un Pasūtītāja e-pasts: adrese. Visi dokumenti, kas nosūtīti elektroniski, uzskatāmi par paziņotiem otrajā darba dienā pēc to nosūtīšanas.
14.7. Ja kāds no Līguma noteikumiem tiek pārtraukts vai apturēts uz noteiktu periodu, vai kļūst spēkā neesošs, tas neietekmē pārējo Līguma nosacījumu spēkā esību.
14.8. Izpildītājs ir informēts, ka Pasūtītājs ir ieviesis un darbojas saskaņā ar Kvalitātes pārvaldības sistēmas ISO standarta 9001:2015 un Vides pārvaldības sistēmas ISO standarta 14001:2015 un Energopārvaldības sistēmas ISO 50001:2018 nosacījumiem, nodrošinot kvalitatīvus pakalpojumus, sekmējot dabas resursu ilgtspējīgu izmantošanu, veicinot videi draudzīgu un modernu tehnoloģiju izmantošanu.
14.9. Izpildītājam ir pienākums viena mēneša laikā brīdināt Pasūtītāju par gaidāmo reorganizāciju vai likvidāciju, kā arī nekavējoties informēt par izmaiņām rekvizītos, statusā, un, ja tiek ierosināta lieta par atzīšanu par maksātnespējīgu. Pasūtītājam ir pienākums nekavējoties informēt Izpildītāju par izmaiņām rekvizītos un pilnvarotās personas maiņu.
14.10. Visos jautājumos, kas nav noregulēti Līgumā, Puses vadās no Konkursa dokumentācijas prasībām, Izpildītāja piedāvājuma un normatīvajiem aktiem.
14.11. Šis Līgums ir saistošs Pusēm, kā arī to tiesību un saistību pārņēmējiem. Izpildītāja aizstāšana ar citu izpildītāju ir pieļaujama, ja Izpildītāju (Konkursā izraudzīto pretendentu) aizstāj ar citu izpildītāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju un šis izpildītājs atbilst paziņojumā par līgumu vai Konkursa dokumentos noteiktajām kvalifikācijas prasībām, un uz to neattiecas Publisko iepirkumu likuma 42. otrajā daļā paredzētie izslēgšanas iemesli. 
14.12. Parakstot Līgumu, Izpildītājs apliecina, ka uz Līguma noslēgšanas dienu Izpildītājam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
14.13. Līgums sagatavots divos eksemplāros latviešu valodā, kuriem ir vienāds juridisks spēks, pa vienam Līguma eksemplāram katrai Pusei vai/ Līgums sagatavots un parakstīts elektroniska dokumenta veidā, katra Puse Līgumu glabā savā lietvedībā elektroniskā dokumenta formā.)

Līguma pielikumi:
1. Tehniskā specifikācija;
2. Būvniecības ieceres dokumentācija (pieejama būvniecības lietas numurs Būvniecības informācijas sistēmā: BIS-BL-389431-8417);
3.  Izpildītāja piedāvājums.

15. PUŠU REKVIZĪTI:

Pasūtītājs 						Izpildītājs
	Jelgavas valstspilsētas pašvaldība, Jelgavas valstspilsētas pašvaldības iestādes “Centrālā pārvalde” personā
Nodokļu maksātāja reģ. Nr. 90000042516
Lielā iela 11,Jelgava, LV-3001
banka 
Konts 

Pašvaldības izpilddirektore I. Malahovska
	Nosaukums 

reģistrācijas Nr.
adrese

banka
Konta Nr.

Paraksttiesīgās
personas amats  V.Uzvārds



